5.1+Elevsyn+og+metodikk

Elevsyn og metodikk i opplæring og veiledning
Hvem eller hva er eleven? I møtet med IKT og ikke minst programvare som defineres inn under web 2.0 går diskusjoner som avslører ulike ståsted i synet på eleven og læring. Gunnar Berg hevder at skolen står i en pedagogisk arv som han kaller den skjulte og den offisielle læreplanen (Skolekultur, nøkkelen til skoleutvikling, 199 s. 69) Sentralt står synet på eleven (mennesket), dermed synet på læring og læringens på innhold. Bergs poeng er at skolen drives offisielt etter de åpne læreplanene, de gjeldende læreplaner som er basert på progressivistisk pedagogikk med Dewey som forgrunnsskikkelse. Men det er andre læreplaner som også er høyst levende, de såkalte skjulte. Berg mener at skolen og mange lærere står i tradisjoner med røtter bakover til Herbarts oppdragelseslære. Dette var en pedagogikk som skilte mellom proletariatets barn og borgerskapets barn. For proletariatet dreide det seg om tukt, underkastelse og kamp mot det rå begjær. Mennesket var en rå masse som måtte formes. For borgerskapets barn var den prosessen kommet et stykke lengre grunnet oppvekst og oppdragelse i samsvar med borgerskapets dannelsesideal. For disse kunne en i større grad ta utgangspunkt i deres individuelle forutsetninger. For John Dewey (1859-1952) var nok samfunnets mål mer interessante enn barnets utvikling, men likevel gir han uttrykk for et annet menneskesyn enn Herbart. Veien mot målet er å la barnet få utvikle seg (jfr. artikkel av Lars Løvlie i Thuen og Vaages bok «Oppdragelse til det moderne"). [|Dewey] mener at vi mennesker er utrustet med fire instinkter: . Herbart og Dewey representerer to ulike menneske- / elevsyn og dermed også læringsmetoder. Herbart vil vektlegge metoder som fremmer tukt, underkastelse og kamp mot rå natur. Dewey vil mer vektlegge metoder som vektlegger utvikling av iboende positive drivkrefter til utvikling og læring og "learning by doing". I diskusjonene på lærerværelsene kan en lure på hvordan det står til med rådende elevsyn i skolen, ikke minst når diskusjonen kommer inn på bruken av nettet og web 2.0. En er mer opptatt av å sikre seg mot virus, mot nedlasting av porno, spill i timene og dataavhengighet enn hva nettet kan bidra med at utvikling og læring, motivasjon og kreativitet. Bruk av de sosiale og interaktive verktøyene i web.2.0 vil støtte mer opp under Deweys elev- og lærigssyn enn hva tradisjonell formidlingspedagogikk og 1. generasjons bruk av nettet gjør. Dette er en verdi og i samsvar med offisielle læreplanen som nettopp har som mål å utvikle eleven til å bli meningssøkende, deltakende, lærende og kreativ.
 * interessen for å samtale/kommunisere (sosialt instinkt)
 * interessen for å undersøke og forstå (søken etter viten)
 * interesse for å tilvirke og konstruere (ønske om å utrette noe)
 * interesse for å uttrykke seg kunstnerisk (instinktiv følsomhet)